Diari Oficial de la Generalitat Valenciana


Sumari del DOGV 8240, del 22-02-2018 (2018/1623)

RESOLUCIÓ de 9 de febrer de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació provisional de persones admeses i excloses a les proves selectives d'accés al cos superior gestió d'administració sociosanitària, A2-19, sector administració especial, torn d'accés lliure i torn de persones amb diversitat funcional, convocatòria 25/16, corresponent a l'oferta d'ocupació pública de 2016 per al personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1623


Data del document
:   09-02-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 9 de febrer de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació provisional de persones admeses i excloses a les proves selectives d'accés al cos superior gestió d'administració sociosanitària, A2-19, sector administració especial, torn d'accés lliure i torn de persones amb diversitat funcional, convocatòria 25/16, corresponent a l'oferta d'ocupació pública de 2016 per al personal de l'Administració de la Generalitat. [2018/1623]  
Amb data 14 de novembre de 2017 (DOGV 8169) es va publicar l'Ordre 38/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior gestió d'administració sociosanitària, A2-19, sector administració especial, torn d'accés lliure i torn de persones amb diversitat funcional, convocatòria 25/16, corresponent a l'oferta d'ocupació pública de 2016 per al personal de l'Administració de la Generalitat.  
L'article 15 del Decret 3/2017, de 13 de gener, pel qual s'aprova el reglament de selecció, provisió de llocs de treball i mobilitat del personal de la funció pública valenciana i la base 7.2 de l'Ordre 38/2017, de 18 d'octubre, disposen que acabat el termini de presentació de sol·licituds, després de verificar que s'ha realitzat el pagament dels drets d'examen, l'òrgan convocant dictarà una resolució, que es publicarà en el Diari Oficial de la Generalitat Valenciana, que contindrà la relació provisional de persones admeses i excloses a la realització de les proves.  
De conformitat amb el que s'exposa i vista la proposta de la Direcció General de Funció Pública, resolc:  
  
Primer  
Publicar la relació provisional de persones admeses a la realització de les proves selectives d'accés al cos superior gestió d'administració sociosanitària, A2-19, sector administració especial, torn d'accés lliure i torn de persones amb diversitat funcional, convocatòria 25/16, que s'assenyalen en l'annex I.  
  
Segon  
Publicar la relació provisional de persones excloses a la realització de les proves selectives d'accés al cos superior gestió d'administració sociosanitària, A2-19, sector administració especial, torn d'accés lliure i torn de persones amb diversitat funcional, convocatòria 25/16, amb expressió de la causa d'exclusió, que s'assenyalen en l'annex II.  
  
Tercer  
Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients en el termini de 10 dies hàbils comptats a partir de l'endemà de la publicació de aquesta resolució, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques i la base 7 de la convocatòria.  
  
Quart  
La sol·licitud d'esmena d'errors es presentarà davant del Registre de Documents de la Conselleria de Justícia, Administració Pública, Reformes Democràtiques i Llibertats Públiques, carrer de la Democràcia, número 77, torre 4, València, en les oficines de la Direcció Territorial de Justícia, Administració Pública, Reformes Democràtiques i Llibertats Públiques a Alacant i Castelló o en les oficines públiques a què es refereix l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de febrer de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.